
Ehitusloa andmine (Taime tn 13) 

1. ASJAOLUD JA MENETLUSE KÄIK

15.03.2021 ehitisregistri elektroonilisse keskkonda laekus läbivaatamiseks  ehitusloa taotlus nr 2011271/30262 Taime tn 13 asuval kinnistul üksikelamu ja selle teenindamiseks vajalikute ehitiste püstitamiseks, eramu (ehitisregistri kood 118010018) ning garaaži (ehitisregistri kood 118010020) lammutamiseks koos ehitusprojektiga „Taime tn 13 ühepereelamu projekt 92020_EP_v01_Taime13“, peaprojekteerija Limited Project OÜ.
Taime tn 13 kinnistule üksikelamu püstitamiseks on kinnitatud 11.11.2020 Narva Linnavalitsuse korraldusega nr 781-k projekteerimistingimused.

16.03.2021 ehitisregistri  keskkonnas on genereeritud ehitusloa  eelnõu  nr 2112271/07623, menetluse nr 251449 ning suunatud Arhitektuuri- ja Linnaplaneerimise Ametile, Linnamajandusametile ja  Päästeameti Ida päästekeskusele kooskõlastamiseks ning arvamuste avaldamiseks.
Päästeameti Ida päästekeskus kooskõlastas „tingimisi“ märkusega:
„1. Korstna kõrgus katuse tasapinnast peab olema vähemalt 80 cm. Alus: majandus- ja taristuministri määrus nr 97 „Nõuded ehitusprojektile“ § 22 lg 1 p 13. 2. Hoones peab olema vingugaasiandur. Alus: majandus- ja taristuministri määrus nr 97 „Nõuded ehitusprojektile“ § 22 lg 1 p 14“.

30.03.2021 kõik kaasatud isikud kooskõlastasid ehitusloa eelnõu.

Ehitusprojekt vastab sätestatud nõuetele, projekkteerimistingimustele ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.
2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt  ehitusloa  annab  kohaliku  omavalitsuse  üksus,  kui seaduses   ei ole sätestatud teisiti.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.3. Ehitusseadustiku § 35 lõike 5 kohaselt kui ehitusloakohustusliku ehitise ehitusprojekt  sisaldab ehitisi, mille ehitamisest peab teavitama, siis asendab ehitusteatist ehitusluba.

2.4. 
Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.

3.    OTSUS

3.1. Anda ehitusluba Taime tn 13 asuval kinnistul üksikelamu ja selle teenindamiseks vajalikute ehitiste püstitamiseks, eramu (ehitisregistri kood 118010018) ning garaaži (ehitisregistri kood 118010020) lammutamiseks vastavalt ehitusprojektile „Taime tn 13 ühepereelamu projekt 92020_EP_v01_Taime13“, peaprojekteerija Limited Project.
3.2. 
Kohustada ehitustööde tellijat täitma märkus, milleks on käesoleva korralduse punktis 1 toodud Päästeameti Ida päästekeskuse poolt ning ehitusloal loetletud märkused.  
4.    RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

